text: Ikke alle strande er fine ved Haderslev
  08 juni 2011 kl. 12.06
  Fire strande i Haderslev kommune får det blå flag. To mister det.
  Fire strande i Haderslev kommune har af Friluftsrådet fået lov til at flage med det Blå Flag denne sommer.
  De fire er Hejsager, Halk, Kelstrup og Aarøsund Lystbådehavn.
  De to, der har mistet flaget, er strandene ved  Flovt og Diernæs. Vandkvaliteten er iorden ved Flovt Stand, men der er gået for lang tid imellem prøvetagningerne af vandet. Ved Diernæs Strand var der ved afslutningen af sidste års badesæson for mange bakterier i vandet.
  De Blå Flag uddeles hvert år af Friluftsrådet.
  De gives til strande, hvor blandt andet vandkvaliteten er i top, hvor der er gode rene faciliteter, hvor der er plads til friluftsliv og naturen holdes ren.
  